Nyeste Skilderie af Kiøbenhavn, 1813-07-17
Ved en 1799 indtruffen Handelscrisis, blev Mangelen paa Contanter saa følelig, at en Commission blev nedsat, som bragte Penge i Omløb, der vare funderede paa Varer. Regjeringen kunde ikke komme til Hielp med Penge, og eiede under Konge Christian VII. aldrig betydelige Forraad af klingende Mynt. Statsgield skulde afbetales, og store til Almeenheld sigtende Foretagender krævede ogsaa store Bekostninger. Men saavel Regjeringen som Undersaatterne havde Credit udenlands. Ved Skatter og Laan søgte man at udfylde Manglen i de offentlige Jndtægter, med grundet Tillid til Fredens velgjørende Frugter, hvorved Banksedlerne vilde blive indløste og Gielden betalt. Men en giftig Orm ødelagde med eet disse meget lovende Frugter. Engellænderne overfaldt os 1807. Danmark med rede Penge ensbetydende Eiendom var paa Søen. 600 Skibe toges endnu førend Krigens Udbrud var vitterligt, og disses Beløb i Sølv var 18 Millioner. Ved Bombardementet tilintetgjordes Varemagaziner i Kjøbenhavn og Tømmerforraadet uden for samme. De Hielpekilder, Norge og Colonierne ellers tilbøde, kunde ikke afbenyttes. Al Søfart var tilintetgjort. Henimod 90 Aars Fred og 20 Aars Handel var saaledes opsluget af det engelske Nederdrægtigheds Svælg. - Hvoder ikke vil indsee at Engellænderne ere Hovedaarsagen, til alle Danmarks paafølgende Ulykkker, og søger Skylden andetsteds, for ham ere alle Beviser overflødige. Nye betydelige Udgivter bleve nu nødvendige for Regjeringen. Flaadens Voldførelse og Holmens Plyndring udkrævede nye Anskaffelser, og Forsvarsanstalterne paa alle Puncter maatte forøges. Man maatte kjøbe mange fremmede Ting, raa Producter og forarbeidede Varer; Regjeringen og Private befandt sig i Gield til Udlændinge; begge Deele maatte for det meste betales med rede Penge. Krigsetaternes Underholdning kostede b. tydeligt, meget deraf i rede Penge, som man havde Mangel paa; Tilflugtstilderne vare stoppede, og udenlandsk Laan ikke at tænke paa. Men al denne Udsigt til Pengevæsenets øieblikkelige Ødelæggelse uagtet, holdt Coursen sig dog næsten et heelt Aar. Aarsagerne dertil vare især disse: Kjøbmænden havde et betydeligt Forraad af Colonialvarer, som formedelst Continentalsystemets Jndførelse vare i Hamborg stegne til 1 1/2 Gange saa høi Priis som i Fredstider; dermed betalte de endeel af deres Gield, og forskaffede Lande i det mindste de rede Penge, der i det første Aar, behøvedes til fremmede Fornødenheders Anskaffelse og til Regjeringens Udgivter. Ved Caperiet kom en Mængde, især østersøiske Producter, herind, som vare vigtige deels for Søværnets Jstandsættelse, hvorved denne ikke krævede saa mange rede Penge, deels til nye Bygningers Opførelse, deels til Forsendelse til Udlandet. Ved en paa Preussen kort for Krigens Udbrud dreven fordeelagtig Handel, og ved Engellændernes korte Ophold her paa Sjælland, indbragtes endeel klingende Mynt, hvilken Regjeringen lod for en Deel kjøbe mod Dansk Courant. - Ved Caperfangsternes Aftagelse, ved Forraadenes Udtømmelse og Forbrug var Staven, brudt over Pengevæsenet. Allerede 1808 begyndte Coursen at vakle, og Speculationshandel i det Smaa opstod. Mange Fornødenhedsartikler, paa hvilke der sporedes Mangel: Salt, Tælle, Steenkul &c., stege betydelig. Regjeringen, som af det asiatiske Compagnie havde kjøbt betydelige Vare, kom, uagtet de af Bankcontoiret anskaffede betydelige Summer, i den Nødvendighed, hos den store Handelshuse her i Staden at optage et Laan i Hamborger Banco. Midt i 1808 tegnede det allerede som om der vor Mangel paa Banco, og, for ikke at overlade Coursen til sin egen Gang, maatte Bankcontoiret. komme Børsen til Hielp med at afgive eller sælge Hamborger Banco til dem, som forlangte det. Den helgolandske eller Smuglerperioden havde tilført Fastlandet saa mange Colonialvarer, at Udførslen af de faa, som endnu vare her tilbage, ikke kunde svare Regning. Adskillige kjøbte Banco for uopholdelig at betale deres udenlandske Gield, andre for at forsyne sig dermed, og atter andre lode udenlands, staae den Banco, de havde tilgode. Conserveringssystemet kom nu i Brug. Kjøbe Banco eller Eiendom eller forholde sig uvirksom var Fleres Løsen. Undtager man, at Bankcontoiret, naar det trængte til Banco, ved denne Leilighed kunde tye til Handelshusene, saa vare Følgerne ikke gode.